section_heading: Životopis
paragraph_text: Dvije godine nakon objave albuma Vertebrae, sastav je objavio svoj jedanaesti studijski album, Axioma Ethica Odini.<ref> Godinu kasnije, sastav je također objavio i dva EP-a. Prvi EP, nazvan The Sleeping Gods, nastao je u suradnji s izdavačkom kućom Scion Audio/Visual te je bio objavljen 10. svibnja 2011. godine.<ref> Drugi EP, nazvan Thorn, objavio je Soulseller Records 27. kolovoza 2011. godine kako bi sastav ispunio odredbe ugovora starog desetak godina. Taj EP bio je objavljen samo na LP ploči, ograničen na samo 1000 primjeraka i sadržava atmosferičniji zvuk od onoga po kojem je sastav uglavnom prepoznatljiv.<ref> Nakon potpisivanja ugovora s Nuclear Blastom i u Europi, sastav je 2012. godine objavio svoj dvanaesti studijski album, RIITIIR.